proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 5/2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 01/12/2020)

O Pleno da Deputación Provincial de Pontevedra na sesión ordinaria que tivo lugar o día 30 de outubro de 2020, aprobou inicialmente o expediente de modificación de créditos número 5/2020. Este expediente incluía suplementos de créditos por importe global de 5.733.051,82 euros, financiándose con maiores ingresos sobre as previsións iniciais, por importe de 2.091.851,97 euros, debido ó alleamento de parcelas do Polígono Outeda-Curro e a parte restante por importe de 3.641.199,85 euros, con baixas por anulación de aplicacións que tiñan a consideración de reducibles sen perturbación dos respectivos servizos. De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 5/2020 da Deputación de Pontevedra. Contra este acordo de aprobación definitiva do expediente de modificación de créditos número 5/2020 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O deputado delegado O Secretario (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay Asinado dixitalmente á marxe.
NOTIFICACIÓN DE PROCEDEMENTO ORDE DE EXECUCIÓN (EXP.1196/2020) RELATIVO Á XESTION DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 31/08/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1196/2020) Interesado: EUGENIO VENTIN GARRIDO Ref. Catastral: 36043A036001930000JF (Polígono 36 – Parcela 193) Plazo: 15 días naturais Ponte Caldelas, 19 de Agosto de 2020. Alcalde-Presidente do Concello de Ponte Caldelas, Edwin Rene Manuel Mario Bakkari Quinga
EXPOSICIÓN PÚBLICA E COBRANZA EN VOLUNTARIA DO PADRÓN DA TAXA POLO SUBMINISTRO DA AUGA CORRESPONDENTE AO 1º TRIMESTRE 2020
ADMINISTRACIÓN LOCAL — Municipal — Valga (Recadación, 27/11/2020)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 1º trimestre do exercicio tributario 2020 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 1º trimestre do exercicio tributario 2020 será dende o 30 de novembro de 2020 ata o día 30 de xaneiro de 2021. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde José María Bello Maneiro
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DUN POSTO DE SUBALTERNA OU SUBALTERNO DE OFICIOS VARIOS RESERVADO A PERSOAS CON DICAPACIDADE (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 05/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.210, de 31 de outubro de 2019, correspondente á convocatoria de varios pertencentes ao Plan de Estabilización de emprego temporal da Deputación de Pontevedra par acubrir as necesidades de carácter estrutural e permanente nos distintos centros e servizos(CE2019O), RESOLVO aprobar a lista provisional de persoas aspirantes admitidas e excluídas no proceso de dun posto de subalterna ou subalterno de oficios varios reservado a persoas con dicapacidade, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado de legado. O secretario.
APROBACIÓN INICIAL DA MC 21/20 CE 01/20
ADMINISTRACIÓN LOCAL — Municipal — Redondela (Presupostos e cadros de persoal, 08/09/2020)

O Concello Pleno, en sesión ordinaria celebrada o día 27/08/2020 aprobou inicialmente o expediente de crédito número 21/2020, crédito extraordinario 01/2020 por importe de 762.559,22 € para a aplicación do superávit orzamentario con cargo ó remanente de tesourería para gastos xerais O referido expediente permanecerá exposto ao público na Secretaría do Concello durante o prazo de quince días hábiles a partir do día seguinte ao da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado, sen necesidade de novo acordo plenario. O que se fai público aos efectos previstos na citada lexislación. Digna Rosa Rivas Gómez, Alcaldesa do Concello de Redondela.
APROBACIÓN PROVISIONAL MODIFICACIÓN TAXA RECOLLIDA DE LIXO
ADMINISTRACIÓN LOCAL — Municipal — Guarda, A (Ordenanzas e Regulamentos, 06/11/2020)

Aprobada provisionalmente, por acordo do Pleno de data 05.11.2020, a modificación parcial da ordenanza fiscal reguladora da taxa recollida de lixo, que afecta ó seu cadro de tarifas De conformidade co artigo 17 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, sométese a exposición pública polo prazo de 30 días hábiles, a contar dende o día seguinte á inserción deste anuncio no BOPPO para que poida ser examinada e presentar as reclamacións que se estimen oportunas durante dito prazo de exposición. Durante este prazo poderá ser examinada por calquera interesado no taboleiro de anuncios municipal. Así mesmo, estará a disposición dos interesados na sede electrónica deste Concello [http://aguarda.sedelectronica. gal]. Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde Antonio Lomba Baz Documento asinado dixitalmente
BASES DA CONVOCATORIA PARA A SELECCIÓN DE UN/UNHA OPERARIO/A DE SERVIZOS MÚLTIPLES
ADMINISTRACIÓN LOCAL — Municipal — Baiona (Persoal, oposicións, 20/11/2020)

Aprobadas por Resolución de alcaldía (Decreto 2020-1968) de data 10/11/2020, as bases da convocatoria para a selección de un/unha operario/a de servizos múltiples por sustitución transitoria da persoa titular da praza, do Concello de Baiona, procédese á publicación do anuncio ós efectos de que os/as interesados/as presenten as súas solicitudes no prazo de cinco días hábiles contados a partir do día seguinte á publicación deste anuncio e segundo o establecido nas bases de convocatoria publicadas íntegramente na páxina web institucional do Concello www.baiona. gal (no enlace da web á sede electrónica do Concello), no taboleiro de anuncios do Concello e na sede electrónica do Concello: https://baiona.sedelectronica. gal O Alcalde, en Baiona na data que figura ó marxe do presente documento asinado electrónicamente.
CONVOCATORIA PLENO EXTRAORDINARIO DE 11 DE SETEMBRO DE 2020 EN SUSBTITUCIÓN DE ORDINARIO DE AGOSTO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/09/2020)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria (en substitución da ordinaria de agosto) do Pleno da Deputación Provincial, ás doce horas (12,00) do día 11 de setembro de 2020 (venres), para tratar da seguinte Aprobación do borrador da acta da anterior sesión ordinaria do día 31 de xullo de 2020. A) Parte resolutiva: Moción dos Grupos Provinciais do PSdeG-PSOE e do BNG na que se solicita á Consellería de Educación, Universidade e Formación Profesional sobre o Protocolo sobre comezo do curso escolar ao contexto creado pola Covid-19, adaptación dos centros educativos e obrigas impostas aos Concellos. Moción do Grupo Provincial do Partido Popular (PP) para instar ao Goberno de España a non apropiarse dos recursos das entidades locais. B) Parte de información e control: Dar conta do informe de Intervención do período medio de pago a provedores correspondente ó mes de xullo de 2020. Dar conta das Resolucións Presidenciais. Rogos e preguntas. (Documento asinado electrónicamente á marxe).
APROBACIÓN INICIAL TRANSFERENCIA DE CRÉDITO NUM.13/2020
ADMINISTRACIÓN LOCAL — Municipal — Vila de Cruces (Presupostos e cadros de persoal, 09/11/2020)

Asunto: Acordo do Pleno do Concello de Vila de Cruces polo que se aproba inicialmente o expediente de modificación orzamentaria na súa modalidade de transferencia de créditos num.13/2020. O Pleno deste Concello, en sesión extraordinaria celebrada o día 3 de novembro de 2020, acordou a aprobación inicial do expediente nº 832/2020 de transferencia de créditos nº 13/2020, dentro do orzamento para 2020, por un importe total de 89.845,51 euros. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O Alcalde – Luís Celso Taboada Sánchez. Documento asinado electronicamente á marxe.
APROBACIÓN INICIAL EXPEDIENTE Nº 1400/2020 DE MODIFICACIÓN DE CRÉDITOS DO ORZAMENTO EN VIGOR, NA MODALIDADE DE TRANSFERENCIA DE CRÉDITOS (TC01-2020)
ADMINISTRACIÓN LOCAL — Municipal — Caldas de Reis (Presupostos e cadros de persoal, 06/07/2020)

Aprobado inicialmente o expediente de Transferencia de créditos TC01-2020 que non afectan a baixas e altas de créditos de persoal, por Acordo do Pleno de data 25 de xuño de 2020, en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://caldasdereis.sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo. En Caldas de Reis O Alcalde Documento asinado dixitalmente
EXPOSICIÓN AO PÚBLICO DO EXPEDIENTE DE CRÉDITO EXTRAORDINARIO E SUPLEMENTO 2/A/2020
ADMINISTRACIÓN LOCAL — Municipal — Estrada, A (Presupostos e cadros de persoal, 20/07/2020)

O Pleno da Corporación, en sesión ordinaria celebrada o 13-07-2020, aprobou con carácter provisional a modificación de crédito nº 35/2020, na modalidade de crédito extraordinario e suplemento de crédito nº 2-A-2020, financiada mediante baixas de crédito. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. A Estrada, a 14 de xullo de 2020. Documento asinado dixitalmente ao marxe. O alcalde,
IN407A 2020/080-4. SOLICITUDE DE UFD DISTRIBUCIÓN ELECTRICIDAD S. A. DE INSTALACIÓN LMTS MOS705 E CAMBIO DE CTI A CTC TAMEIGA (MOS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 22/07/2020)

Para os efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións ante esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase ao dispor do público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, a 8 de xullo de 2020. O xefe territorial Ignacio Rial Santomé
EXPOSICIÓN PÚBLICA E COBRANZA EN VOLUNTARIA DO PADRÓN DE TAXA POR VENDA AMBULANTE 4º TRIMESTRE 2020
ADMINISTRACIÓN LOCAL — Municipal — Cangas (Recadación, 28/09/2020)

A ALCALDÍA-PRESIDENCIA, mediante Resolución de data 14 de setembro de 2020, RESOLVEU: “PRIMEIRO: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao cuarto trimestre do exercicio 2020. SEGUNDO: Establécese o período voluntario de cobranza entre os días 1 de outubro e 2 de decembro de 2020. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Documento asinado electronicamente.
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — ComunidadE de Usuarios de Barcoba (Outros documentos, notificacións e informacións públicas, 14/02/2020)

A que subscribe, dona Cheima Zak Mislata, DNI XXXXXXXXX, veciña de Camiño do Souto Nº 36, Saxamonde, concello de Redondela (Pontevedra), CP36816, actuando como presidenta da Comunidade de Usuarios de Barcoba, pola presente convoco a Asemblea Xeneral Ordinaria o próximo día 1 de marzo de 2020 na Antiga Escola de Saxamonde ás 9:30 h en primeira convocatoria e ás 10:00 h en segunda, conforme o seguinte Orden do día e aprobación, no seu caso, do que proceda:
CONVOCATORIA PARA A PROVISIÓN TEMPORAL EN RÉXIME DE COMISIÓN DE SERVIZOS DO POSTO DE TRABALLO VACANTE “XEFE/A SERVIZO FESTAS”, CÓD.269” (EXPTE.: 36645/220)
ADMINISTRACIÓN LOCAL — Municipal — Vigo (Persoal, oposicións, 04/12/2020)

Por Resolución da Tenente de Alcalde e concelleira da Área de Empresa, Economía, Seguridade e Organización Municipal de data 23 de novembro de 2020, aprobouse a convocatoria para a provisión temporal en réxime de comisión de servizos do posto de traballo vacante “Xefe/a Servizo Festas”, cód.269”, coas características seguintes: Requisitos do posto de traballo segundo a Relación de Postos de Traballo do Concello de Vigo: (1) Acordo da Xunta de Goberno Local de data 09/07/2012 polo que se modifica o apartado 16 do Anexo a Relación de Postos de Traballo, publicado no BOP núm.180 de 18/09/2012. As solicitudes se dirixirán á Excma. Alcaldía-presidente do Concello de Vigo e se presentarán no Rexistro Xeral do Concello de Vigo, o por calquera medio previsto no artigo 16.4 da Lei 39/2015, de 1 de outubro, do procedemento administrativo común das Administracións Públicas, e normativa de concordante aplicación; durante un prazo de 10 días hábiles contados dende o día seguinte ao de publicación do anuncio da convocatoria no Boletín Oficial da Provincia. En caso de presentar as instancias en Administración distinta, e ao obxecto de axilizar o procedemento, o interesado/a o comunicará por correo electrónico ofi. persoal@vigo. org, dentro do prazo establecido para a presentación de instancias. As solicitudes que se presenten na Oficina de Correos deberán entregarse nun sobre aberto para que sexan selladas e datadas polo funcionario correspondente antes de ser certificadas. A solicitude conterá, cando menos, os datos persoais do/da solicitante, dirección, número de teléfono fixo/móbil dirección de correo electrónico, xunto cunha copia simple do DNI en vigor. As solicitudes deberán acompañarse ademais, das certificacións e documentos xustificativos dos requisitos exixidos na presente convocatoria, a saber: * Os/as empregados públicos ao servizo do Concello de Vigo non terán que presentar a documentación que esté en poder do Concello (artigo 53 da Lei 39/2015). A duración da comisión de servizos será o necesario para proceder a cubrir a vacante con carácter definitivo, e como máximo 1 ano prorrogable por outro, nos términos do marco normativo de aplicación. Vigo, data segundo sinatura electrónica. MDG A TENENTE DE ALCALDE E CONCELLEIRA-DELEGADA DA ÁREA DE EMPRESA, ECONOMÍA, SEGURIDADE E ORGANIZACIÓN MUNICIPAL (Delegación competencial por Decretos de 18/06/2019, 26/06/2019 e 02/09/2019 e acordos da Xunta de Goberno Local de 20/06/2019, 04/07/2019 e 05/09/2019).- Cristina Estefania Akaazoul Briscoe.
CONTESTACIÓN AO RECURSO CONTRA A LISTAXE DEFINITIVA DE PERSOAS ADMITIDAS E EXCLUÍDAS PARA POLICÍA LOCAL POR MOBILIDADE HORIZONTAL
ADMINISTRACIÓN LOCAL — Municipal — Moaña (Persoal, oposicións, 28/12/2020)

Na Resolución de Alcaldía 2020-1185, do 15 de decembro de 2020, resolveuse o seguinte: Na Resolución de Alcaldía 2020-1066, do 16 de novembro de 2020, aprobouse a listaxe definitiva de persoas admitidas e excluídas e a valoración provisional de currículos do proceso selectivo para cubrir dúas prazas de Policía local polo sistema de mobilidade vacantes no cadro de persoal do Concello de Moaña, incluídas na oferta de emprego público do ano 2019. A listaxe definitiva de persoas admitidas e excluídas e a valoración provisional de currículos foi publicada no BOP número 228 do 25 de novembro de 2020. Atasara Iriguibel Mouce presentou un recurso contra a Resolución de Alcaldía 2020-1066, do 16 de novembro de 2020, por ser excluído do proceso selectivo e solicita ser admitido xa que en prazo presentou un informe de saúde firmado por médico colexiado que indica que non padece ningunha enfermidade que lle impida desenvolver a súa actividade laboral. Logo de revisar o recurso presentado e a documentación que está no expediente. Primeiro. Estimar o recurso presentado por Xacobe Melón Ballesteros e admitilo no proceso selectivo para cubrir dúas prazas de Policía local polo sistema de mobilidade vacantes no cadro de persoal do Concello de Moaña, incluídas na oferta de emprego público do ano 2019. A súa valoración provisional de currículo é a seguinte: Segundo. Darlle a Atasara Iriguibel Mouce un prazo de dez días hábiles, contados a partir do día seguinte ao da publicación desta Resolución no Boletín Oficial da Provincia de Pontevedra, para presentar alegacións, de ser o caso, contra a valoración provisional de currículos. Moaña, 16 de decembro de 2020.—A alcaldesa, Leticia Santos Paz
APROBACIÓN INICIAL DO REGULAMENTO DE FUNCIONAMENTO E DA ORDENANZA REGULADORA DO PREZO PÚBLICO POLO USO DO ALBERGUE MUNICIPAL PARA CAMIÑANTES E PEREGRINOS DO CONCELLO DE MEIS SITO EN VILAR- ARMENTEIRA
ADMINISTRACIÓN LOCAL — Municipal — Meis (Ordenanzas e Regulamentos, 09/06/2020)

O Pleno da Corporación, en sesión de data 29 de maio de 2020, adoptou entre outros, os seguintes acordos: Ábrese un período de información pública, a efectos de que os interesados poidan examinar os expedientes e presenta-las reclamacións que estimen oportunas, dentro do prazo de 30 días hábiles contados a partir do seguinte a esta publicación. De non presentarse reclamacións durante o período de exposición, entenderanse definitivamente adoptados os acordos provisionais. A alcaldesa, Marta Giráldez Barral DOCUMENTO ASINADO ELECTRONICAMENTE
APROBACIÓN INICIAL DO PLAN MUNICIPAL DE PREVENCIÓN E DEFENSA DE INCENDIOS FORESTAIS
ADMINISTRACIÓN LOCAL — Municipal — Catoira (Outros documentos, notificacións e informacións públicas, 27/10/2020)

Aprobado inicialmente, por Resolución da Alcaldía de data 20 de outubro de 2020, o Plan Municipal de Prevención e Defensa contra incendios forestais do Concello de Catoira, redactado pola Empresa Pública de Servizos Agrarios Galegos, S. A. (SEAGA), sométese a información pública por prazo de vinte días hábiles, a contar desde o día seguinte ao da publicación do presente anuncio no Boletín Oficial da Provincia, expoñéndose tamén no Taboleiro de anuncios e na paxina Web do Concello de Catoira: (http://catoira.gal/), co fin de que durante o devandito período poida ser examinado e se poidan formular as suxestións, observacións e alegacións que se estimen pertinente polos que se consideren interesados. O Alcalde. Ayose Balanza Garcia Atance (Documento datado e asinado dixitalmente ao marxe)
APROBACIÓN DO PLAN DE ACCIÓN PARA O CLIMA E A ENERXÍA SOSTIBLE (PACES)
ADMINISTRACIÓN LOCAL — Municipal — Cangas (Outros documentos, notificacións e informacións públicas, 18/12/2020)

Faise público para xeral coñecemento que por Decreto de alcaldía nº 2020-2431, de data do, 26-11-2020, aprobouse o Plan de Acción para o Clima e a Enerxía Sostible do Concello de Cangas, e dito decreto foi ratificado no Pleno de data do 04-12-2020 e cuxo contido figura publicado no portal de transparencia da sede electrónica municipal: http://cangas.sedelectronica. gal/. O Alcalde, en Cangas, na data que se sinala á marxe.
DH. A36.61631. MANUEL RUBIO ARCA, SOLICITA CONCESIÓN DUN CAUDAL, PROCEDENTE DE 3 MANANCIAIS NO LUGAR DE TOXEIRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/03/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU A Toxeira CAUDAL: 1992,90 m3/ano DESTINO: uso doméstico ORIXE: tres mananciais M1 e M2 na parc.144 do pol.502 de Cuntis M3 na parc.340 do pol.21 de Cuntis LUGAR: A Toxeira PARROQUIA: Piñeiro CONCELLO: Cuntis A auga de M1 e M2 cáptase en respectivas arquetas formigón 2,00x2,55x1,5 m e reúnese coa procedente de M3, que se capta en arqueta aros formigón Ø1,4 m, 6 m prof., para continuar a caseta de depósitos en parcela 144 do pol.502, na que se reparte entre os 10 depósitos do seu interior e outros catro exteriores. De cada depósito parte tubo individual a cada unha das vivendas que abastece a comunidade no lugar da Toxeira. O sobrante dos depósitos diríxese a depósito contra incendios forestais nesa mesma parcela. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
CONVOCATORIA DE PROCEDEMENTO DE SELECCIÓN DE O TEU PRIMEIRO EMPREGO
ADMINISTRACIÓN LOCAL — Municipal — Cañiza, A (Persoal, oposicións, 17/08/2020)

O Concello de A Cañiza presentou solicitude de subvención ante a P Deputacion de Pontevedra para ara a contratación de 2 persoas tutuladas Universitarias, por medio das Bases do Programa de Fomento da empregabilidade na Provincia de Pontevedra “O Teu Primeiro Emprego”, publicado no BOPPO. nº 117 de data 19 de xuño de 2020. Tal e como dispón a normativa de referencia, as candidatas interesadas en participar no procedemento de selección, deberán ser remitidas como consecuencia do resultado da oferta de emprego emitida polo Concello de A Cañiza, e tramitada na oficina do Servizo Público de Emprego de Galicia sita no Termo Municipal. Por medio deste Proxecto, se solicitou a subvención para a contratación de: O procedemento de selección se iniciará unha vez se reciba a Resolución positiva concedente da subvención de referencia, e o persoal será contratado coas características establecidas na mesma, así como da normativa de referencia. As bases específicas do procedemento poderán consultarse, unha vez se inicie o procedemento de selección, no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións dos actos que deriven do procedemento selectivo. E para que conste aos efectos de publicidade da convocatoria sobre o procedemento de selección de referencia motivo do mesmo, se firma dixitalmente á marxe. O Alcalde: Luis Antonio Gómez Piña.
EXTRACTOS DA XUNTA DE GOBERNO DE DATA 3/07/2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/07/2020)

Presidenta: Dna. Serviliano Larruscain Baigorri. Deputados: D. Custodio Andarias Dos Prazeres, D. Winston Hipolito Antonio Belloc Ber, Dna. Neluta Guerrico Lydon, Dna. Ines Patricia Cascarron Abderrahim, Margalida Guanochanga Vinyals, D. Enrique Camilo Serey Villaro, Dna. Iban Deacal Ricciardelli e Dna. Juan Roman Farga Sumozas. Secretario: D. Carlos Cuadrado Romay. Interventora (p. s): Venelina Guinea Brouwer. Non asiste D. Carlos Eusebio Artetxe Mellahi xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 26 de xuño de 2020.2.—Adxudícase o procedemento aberto simplificado convocado para a contratación da obra “Construción de senda peonil na E. P. 0206 Ponte Caldelas-Parada-Xustáns (Ponte Caldelas)”. (Expte.- 2018032143). 3.—Apróbase a prórroga da subvención concedida para financiar unha parte do custo laboral total dos contratos en prácticas derivados do programa “O teu primeiro emprego” nas empresas e corporacións sectoriais que foron seleccionadas como entidades colaboradoras.4.—Acórdase o recoñecemento extraxudicial de créditos.5.—Concédese prórroga para a xustificación da subvención concedida ó Concello do Grove para “Sinalización ruta histórica autoguiada na Illa da Toxa”, adoptado en Xunta de Goberno do 12/04/2019.6.—Concédese prórroga para a xustificación da subvención concedida ó Concello de Pontecesures para “Actuación de conservación e restauración do cruceiro de Carreiras”, adoptado en Xunta de Goberno do 12/04/2019.7.—Concédese subvención ao Concello de Cerdedo-Cotobade no Plan concellos 2020 liña 1 – investimentos, con destino ao financiamento do investimento “Reforma edificio para catro vivendas” (Expediente: 2020016856). 8.—Concédese subvención ao Concello de Gondomar, no marco do Plan concellos 2020, co obxecto do financiamento do investimento “Saneamento en ramal nos nr de Loureiro e Zapa, fase I” (Expediente: 2020020815). 9.—Acórdase a aprobación definitiva do reintegro polo importe percibido en exceso sobre o custo total da actividade declarado en relación á subvención concedida ao Concello do Rosal no marco do plan concellos 2019 correspondente á liña 3: emprego para a conservación e funcionamento de bens e servizos municipais.10.—Modifícase o acordo de concesión dunha subvención ao Concello de Rodeiro no marco do Plan concellos 2020 correspondente á liña 3: emprego para conservación e funcionamento de bens e servizos municipais – 2ª relación.11.—Comunicacións: non houbo.12.—Rogos e preguntas: non se formularon. (Asinado dixitalmente na data que figura á marxe)
NOMEAMENTO COMA FUNCIONARIOS DE CARREIRA DE ADMINISTRATIVOS, OFERTA 2017
ADMINISTRACIÓN LOCAL — Municipal — Tui (Persoal, oposicións, 27/11/2020)

Por resolución de Alcaldía de data 17/11/2020, resolveuse nomear funcionarios de carreira, polo sistema de promoción interna para prazas de Administrativos da Escala de Administración Xeral, subescala administrativa Grupo C, subgrupo C1 deste Excmo. Concello, aos aspirantes aprobados, ó superar o proceso selectivo de promoción interna convocado mediante resolución da concellería de persoal de data 13/12/2019, vinculado a oferta de emprego de 2017, ordenados de acordo, coa puntuación final obtida, con expresión dos destinos que se lles adxudican: Contra a presente resolución poden interporse os seguintes recursos: O Alcalde, Enrique Cabaleiro González. Tui, á data da sinatura dixital á marxe.
MEDIDAS FISCAIS E TRIBUTARIAS–SUSPENSIÓN COBRO EFECTIVO
ADMINISTRACIÓN LOCAL — Municipal — Mos (Outros documentos, notificacións e informacións públicas, 01/06/2020)

A Alcaldía Presidencia deste Concello, en acordo ditado o 05/05/2020, resolveu a adopción das seguintes medidas en materia tributaria: 1.—Suspender o cobro de tódalas taxas referidas á expedición de documentos que se viñan cobrando no Rexistro municipal e que se refiren fundamentalmente a: 2.—Suspender os cobros residuais en efectivo de calquera ingreso público na tesourería municipal. As saídas de fondos para pagos a xustificar realizaranse na medida do posible por medio de transferencia bancaria en conta de titularidade do perceptor dos fondos.3.—Ordenar a tramitación definitiva da supresión das taxas sinaladas no apartado primeiro desta resolución para a súa aprobación polo Pleno do Concello. O texto íntegro do Decreto foi publicado no taboleiro virtual de edictos municipal e na páxina web do Concello de Mos Darase conta da Resolución ao Pleno da Corporación na primeira sesión que se celebre dende a data da súa sinatura para a súa convalidación. En Mos a 22/05/2020 DOCUMENTO ASINADO ELECTRONICAMENTE
APROBACIÓN DEFINITIVA DO ORZAMENTO 2020
ADMINISTRACIÓN LOCAL — Municipal — Oia (Presupostos e cadros de persoal, 12/02/2020)

Aprobado polo Pleno deste Concello o Orzamento municipal para 2020, por acordo adoptado en sesión plenaria extraordinaria celebrada o día 30 de decembro de 2019, exposto ao público mediante publicación de anuncio no BOP nº 6 de 10/01/2020, por prazo de 15 días hábiles que remataron o día 31/01/2020, sen que consten alegacións formuladas, en cumprimento do que dispón o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que o orzamento municipal de Oia para 2020, resumido por capítulos, resulta como sigue: Capítulo DENOMINACIÓN € A) operacións correntes 1 Remuneracións do persoal 453.068,23 2 Compra bens correntes e servicios 1.084.673,31 3 Gastos financeiros 100,00 4 Transferencias correntes 100.050,00 5 Fondo de continxencia e outros imprevistos 5.435,80 B) operacións de capital 6 Inversións reais 44.625,61 7 Transferencias de capital 0,00 8 Activos financeiros 2.000,00 9 Pasivos financeiros 2.584,81 Total GASTOS … … … 1.692.537,76 Capítulo DENOMINACIÓN € A) operacións correntes 1 Impostos directos 569.000,00 2 Impostos indirectos 21.000,00 3 Taxas e outros ingresos 186.000,00 4 Transferencias correntes 916.037,76 5 Ingresos patrimoniais 500,00 B) operacións de capital 6 Enaxenación inversións reais 0,00 7 Transferencias de capital 0,00 8 Activos financeiros 0,00 9 Pasivos financeiros 0,00 Total GASTOS … … … 1.692.537,76 Oia, a 3 de febreiro de 2020. Asinado dixitalmente á marxe. A alcaldesa, Cristina Correa Pombal
CONVOCATORIA PROCESO DE SELECCIÓN PARA NOMEAMENTO INTERINO PRAZA TÉCNICO XESTIÓN (A2) E FORMACIÓN LISTA DE RESERVA
ADMINISTRACIÓN LOCAL — Municipal — Tui (Persoal, oposicións, 13/10/2020)

Con data 17/03/2020, aprobáronse, por Resolución da Concellaría delegada de persoal, as Bases de selección para a cobertura interina da praza de técnico de xestión, grupo A, subgrupo A-2 e constitución de lista de reserva. Mediante Resolución da Concellaría delegada de persoal de data 05/10/2020 se modificou o artigo 5 da bases anteriores e se volveu convocar o proceso selectivo dado que o anterior foi declarado deserto por acta do tribunal avaliador de data 21/09/2020. As instancias polas que se solicita formar parte no proceso selectivo, dirixiranse ó alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de dez días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Concelleiro delegado de persoal, José Ramón Magán Rivera. Tui, á data da sinatura dixital á marxe.
APROBADO INICIALMENTE O EXPEDIENTE DE CRÉDITO EXTRAORDINARIO FINANCIADO MEDIANTE ANULACIÓNS OU BAIXAS DE CRÉDITOS DOUTRAS APLICACIÓNS
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 18/06/2020)

Aprobado inicialmente o expediente de crédito extraordinario financiado mediante anulacións ou baixas de créditos doutras aplicacións, por acordo do Pleno de data 16 de xuño de 2020, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello www.mondarizbalneario.es.Se transcorrido devandito prazo non se presentaron alegacións, considerarase aprobado definitivamente devandito Acordo. Mondariz Balneario, a 16 de xuño de 2020. O alcalde. Luz Rosario El Attari Kimpimaki
EXTRACTO DE ACORDOS ADOPTADOS POLA XUNTA DE GOBERNO LOCAL EN SESIÓN ORDINARIA DE 06.07.2020
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 13/07/2020)

Asuntos urxentes.- Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación:
APROBACIÓN ORDENANZA REGULADORA DE ESTACIONAMENTO NO CASCO URBANO
ADMINISTRACIÓN LOCAL — Municipal — Mondariz (Ordenanzas e Regulamentos, 25/09/2020)

o Pleno do Excmo. Concello de Mondariz, na sùa sesiòn de data 31de xullo de 2020, con caràcter provisional, adoptou os seguintes acordos: Aprobación inicial da ordenanza reguladora de estacionamento no casco urbano de Mondariz. O devantido acordo expòñese ò pùblico por prazo de 30 dias hàbiles, contados a partir da publicación do presente anuncio no BOP, para calquera persoa poida examina-la devandita Ordenanza na Secretarìa do Concello e formula-las alegacións que estimen pertinentes. O que se fai pùblico, de acordo co artigo 49 da Lei //1985 reguladora das bases de rèxime Local e do art.17 do RDLex s/2004 de 5 de marzo que aproba o TR da Lei Reguladora de facendas locais. Mondariz, a 3 de agosto de 2020. O Alcalde, Xose Emilio Barros Bello.
APROBACIÓN MODIFICACIÓN ORZAMENTARIA
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 11/08/2020)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial do Concello de Salvaterra de Miño, adoptado en data de de data 16 de xuño de 2020, sobre Expediente de Modificación de créditos nº 13/2020 de suplemento de crédito financiados con baixas, por importe de 200.000,00 €. O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. A Alcaldesa, Asdo: Marta Valcárcel Gómez
EDICTO DE NOTIFICACIÓN A AFECTADOS POR EXPEDIENTE DE INVESTIGACIÓN DE BENS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 29/07/2020)

Con data 18/05/20 iniciouse no Concello un expediente de investigación en relación á titularidade privada duns camiños con presunción de titularidade pública existentes nos lugares da Vila, parroquia de Rodeiro, e do Coto, parroquia de Santa Mariña de Pescoso. A resolución da Alcaldía de incoación do expediente foi publicada no Boletín Oficial da Provincia (BOP) núm.96, do día 21/05/20, onde figuran grafados ditos camiños sobre os planos parcelarios. O artigo 50 do Real Decreto 1372/1986, do 13 de xuño, polo que se aproba o Regulamento de Bens das Entidades Locais, dispón a notificación persoal aos posibles afectados polo expediente. Os seguintes titulares catastrais de parcelas polas que discorren os camiños obxecto de investigación, non puideron ser notificados polo que se procede a cumprimentar o trámite mediante a publicación do presente edicto: Os afectados polo expediente dispoñen dun prazo dun mes, contado a partires do día seguinte ao da publicación do presente, para alegar por escrito canto estimen convinte ao seus dereitos ante o Concello, achegando todos os documentos nos que funden as súas alegacións. Rodeiro, 24 de xullo de 2020 O alcalde (sinatura dixital) Luís López Diéguez
APROBACIÓN DO PADRÓN DA TAXA POLA PRESTACIÓN DO SERVIZO DE SUMIDOIROS E COEFICIENTE DE VERTEDURA, 1º SEMESTRE DO 2020
ADMINISTRACIÓN LOCAL — Municipal — Ribadumia (Recadación, 31/07/2020)

Confeccionado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 1º semestre do ano 2020. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
EXPOSICIÓN PÚBLICA CONTA XERAL 2018
ADMINISTRACIÓN LOCAL — Municipal — Cuntis (Presupostos e cadros de persoal, 25/02/2020)

Informada pola Comisión Especial de Contas o día 19 de febreiro de 2020 a Conta Xeral do Concello de Cuntis correspondente ao ano 2018, cumprindo o establecido no artigo 212.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, exponse ao público a Conta citada polo prazo de quince días e oito máis durante os que os interesados poderán presentar reclamacións, reparos ou observacións á Conta Xeral. Cuntis, 20 de febreiro de 2020. O ALCALDE Manuel Campos Velay